Garrett Wang

Garrett Richard Wang (Chineesch: 王以瞻; Wáng Yǐzhān; * 15. Dezember 1968 in Riverside) is en chineesch-US-amerikaanschen Schauspeler.

 Leven un Loopbahn 
Wang is in Kalifornien boren worrn, man wegen de wesseln Arbeitssteden vun sien Vadder al fröh veel dör’t hele Land reist. De High School hett he in Memphis, Tennessee, afslaten. Dorna is de Familie opletzt na Los Angeles ümtogen. Dor hett he an de UCLA Asiaatsche Kultur studeert. Sien Professersche Jenny Rountree hett em dorto dorop bröcht, sien schauspelerisch Talent wieter to verfolgen.

Vördem he bekannt worrn is, hett Wang toeerst in eenige Warfspots mitarbeit un speel an’t Theater. 1994 hett he en Gastrull kregen in den Pilotfilm to de Feernsehreeg American Girl. Dat glieke Johr harr he sien Dörbrook in de Star-Trek-Reeg Star Trek: Voyager, in de he den jungen Brüchen-Offizeer Harry Kim speel. He hett in vele unafhangige Filmen mitwirkt över de Johren. In’t Johr 1997 is he vun’t People Magazine ünner de 50 schönsten Minschen vun de Welt wählt worrn. 2001 weer he vun E! to de 20 coolsten Junggesellen tellt.

2007 weer Wang noch mol för Star Trek vör de Kamera, ditmol in de Rull Garan för den Fanfilm Star Trek: Of Gods And Men, bi den Tim Russ Speelbaas weer. En wieter’t Fan-Projekt is för 2013 ünner den Titel Star Trek: Renegades plaant, in den he wedder as Harry Kim optreden schall – wedder ünner de Regie vun Tim Russ.

 Filmografie (Utwahl) 
 Johr Titel Synchroonsnacker 1995 Angry Cafe   1998 Hundred Percent   1999 The Auteur Theory   1995-2001 Star Trek: Voyagerdt.: Star Trek: Raumschiff Voyager Michael Iwannek 2002 Survival Islanddt.: Pinata – Dämoneninsel Michael Iwannek 2009 The Ride   2012 Rising Sun, Kortfilm   2014 Alongside Night  

 Weblenken 

Kategorie:Schauspeler
Kategorie:Börger von de USA
Kategorie:Mann
Kategorie:Boren 1968